**Backflow** bija grupa no Rīgas, kas dibināta 2007.gada sākumā. Tās mūziku var raksturot kā Sietlas grunge maisījumu ar mūsdienu rokmūzikas aktuālākajām tendencēm. Grupā Backflow darbojās Jānis Grants, Raivis Rubenis un Ēriks Lizbovskis.

Vēsture
-------

Backflow tika izveidota 2007 .gada janvārī, kad tobrīd vēl eksistējošās grupas Mary Jane dalībnieki kopā ar bundzinieku no Brazīlijas - Žairu Fernandešu (Jayr Fernandes) izveido jaunu projektu. Pirmsākumi meklējami gan nedaudz agrāk, 2006. gada rudenī, kad pēc 10 gadu pārtraukuma, Fernandešs atgriežas Latvijā, lai pievienotos grupai Mary Jane, kurā viņš kopā ar Rubeni un Lībieti jau bija darbojies laikā no 1995. līdz 1996. gadam. 2006.gada nogalē vēl kā Mary Jane, snieguši vairākus koncertus Latvijā un arī ārpus tās robežām, puiši ir gatavi pārmaiņām un tiek nolemts uzsākt jaunu projektu. 2007.gada janvārī Backflow uzsāk savu darbību.

 Backflow @ "Melnā Piektdiena", albuma "Love&Peace" prezentācija, 2008
Pavisam drīz 2007.gada pavasarī tiek uzsākts darbs Rīgas Ierakstu Studijā, kur sadarbībā ar Tāli Timrotu, tiek veikta pirmā ierakstu sesija. Diemžēl ģimenes apstākļu dēļ Fernandešs ir spiests atgriezties dzimtenē un nevar pabeigt ierakstu. Maijā viņa vietu ieņem Ēriks Lizbovskis, kurš pēdējos 2 gadus ir pavadījis Londonā, muzicējot Nohow sastāvā. Ēriks palīdz Backflow pabeigt uzsākto ierakstu un kļūst par pilntiesīgu tās dalībnieku. „Let Me Be Your Star" kļūst par grupas debijas singlu, kas izskan Latvijas radio stacijās un veiksmīgi sevi piesaka garāžas grupu konkursā Soundwave Coca Cola Discovery Tour, kur Backflow gūst uzvaru. Tas grupai ļauj doties uz Krakovu, Polijā, lai uzstātos Starptautiskā popmūzikas festivālā. Pirms tam gan Backflow piedalās Salacgrīvā notiekošājā Positivus AB festivālā, kur tā nokļūst kā Radio SWH raidījumu „Priekšnams" pārstāvošā grupa. Rudenī ar to pašu singlu Backflow piedalās Baltic New Music Chart, kas tobrīd plašāk pazīstams kā Nokia Open Stage. Tur 2007./2008.gada sezonā Backflow kļūst par vienu no 10, Latviju parstāvošajām, jauno mūziķu grupām. 2007.gada nogalē tiek uzsākts darbs pie debijas albuma „Love&Peace" ieraksta. Tas tiek veikts Hodila Records studijā Valmierā. „Love&Peace" dienas gaismu ierauga 2008.gada aprīlī un par albuma pirmo singlu kļūst kompozīcija ar nosaukumu „Time Is Now", kurai ir pieejama arī videoversija. Singls ir pietiekoši veiksmīgs, jo spēj vairākas nedēļas noturēties dažādos radio un TV topos. Dziesmas videoversija izpelnās MTV Baltics uzmanību, kas vēlāk veicina arī savstarpēju sadarbību, kuras rezultātā Backflow kļūst par pirmo grupu Baltijā, kas MTV mājas lapā ir piedāvājuši savu albumu bezmaksas lejupielādei. Rudenī grupa iekļūst konkursa "Rock Legion" finālā, kur iegūst godpilno 2.vietu un uzvar portālā Delfi rīkotajā klausītāju balsojumā.

Diskogrāfija
------------

* 1. "Love&Peace"2008**1. *"Love&Peace"***  
2008

Atsauces
--------

1. ↑  Rudaks, Uldis (2008-05-21), CD recenzijas, Diena. Atjaunināts: 2008-05-21
2. ↑   Give It To Me!!!, Mary Jane Blog, 2006-10-04. Atjaunināts: 2006-10-04
3. ↑  Mūzika un Notikumi, Mūzika Latvijā (2007-09-13), Backflow piedāvā debijas singlu, Apollo. Atjaunināts: 2007-09-13
4. ↑   Backflow@Soundwave 2007. Atjaunināts: 2008. gada 8. novembrī
5. ↑   Coke Live Music Festival. Atjaunināts: 2008. gada 8. novembrī
6. ↑  Mūzika un Notikumi, Mūzika Latvijā (2007-07-27), Sākas gardākais vasaras festivāls, Apollo. Atjaunināts: 2007-07-27[novecojusi saite]
7. ↑   Nokia Open Stage. Atjaunināts: 2008. gada 8. novembrī
8. ↑   "Time Is Now", Backflow
9. ↑   Latvijas Mūzikas Spice
10. ↑   LMK, LMK. Atjaunināts: 2008. gada 8. novembrī
11. ↑   Backflow pirmie Baltijā... MTV Baltics, 2008-07-02. Atjaunināts: 2008-07-02
12. ↑   Konkursā 'Rock Legion 2008'... DELFI, 2008-09-02. Atjaunināts: 2008-09-02

Ārējās saites
-------------

* Backflow oficiālā mājaslapa
* MySpace profils
* LastFM profils
* draugiem.lv profils